63 
Furer; enkelte eller nogle faa Haargruber findes i Furerne, nogle ogsaa i Pladens Siderande; 
Pladens Overflade er ellers ret glat; i Midtfeltet findes to Længderækker af fine Aare-Porer. 
Benpladerne i den bageste Tværrække i Halens forreste Ringe have ikke Overfladen inddelt 
i Felter, undtagen forsaavidt som den allerforreste Rand kan være udskilt ved en Fure; 
Haargruber kunne findes i alle Rande; Overfladen er glat, med to Længderækker af fine 
Aare-Porer. De Benplader, der svare til de kjølbærende Skæl paa Halens Underside, kunne 
have en svag Antydning af Længdekam. I Halens ydre Del miste Benpladerne efterhaanden 
deres Egenheder. 
Paa Kinden mellem Øjet og Mundvigen findes en ret tæt Klædning af anselige 
Skæl, bagtil forlængende sig hen under Øjet i en enkelt Række; lidt dybere nede paa 
Kinden under og bag Øjet findes en enkelt Række af stærkt kraveformet fremspringende 
Skæl; ogsaa andre Skæl paa Kinderne og Hovedets Underside have nogen Tilbøjelighed til 
at ordne sig i regelmæssige Længderækker. Skællene paa det meste af Legemets Underside 
ere endnu mere faatallige. 
Paa Oversiden af Rygskjold og Haleskede er Hornklædningen sort, paa Siderne 
mere eller mindre gullig, ligesom paa Pandeskjoldet. 
Haarene paa Pandeskjoldet ere endnu mindre, saa korte og fine, at de neppe op- 
dages uden ved Hjelp af Forstørrelsesglas; i Skjoldets Bagrand findes ingen Børster. 
Haarene i Bagranden af Skulderskjoldets og Lendeskjoldets Benplader ere meget fine, paa 
lidt Afstand usynlige, ofte helt manglende; de tilsvarende Haar i Belterne ere mest lidt 
længere og stivere, men langt svagere end hos E. sexcinctus. Ingen Haar findes i Ryg- 
skjoldet i Benpladernes Siderande (der dækkes” af Hornplader). Yderst fine Haar findes 
derimod (eller kunne findes) i Haargruberne omkring Benpladernes Midtfelt i Belterne 
(neppe at se uden Forstørrelsesglas). I Bagranden af Benpladerne i Halens inderste Ringe 
sidde nogle svage, paa lidt Afstand neppe synlige Børster, og endnu finere Haar sidde i 
Gruberne i Benpladernes Rande og i Furerne paa deres Overflade; længere ude mod Halens 
Spids indskrænkes Haarklædningen saa meget, at den nærmest maa siges at mangle. Ingen 
særlig stive Børster findes i Haandens eller Fodens Rande. Haarklædningen paa Legemets 
Underside er finere og sparsommere end hos E. sexcinctus. 
Haarenes Farve er brunlig eller, mest, hvidgul. 
Foruden de allerede nævnte Ændringer og dem, der fremgaa af nedenstaaende Maal 
og andre Oplysninger, findes adskillige andre blandt Skindene fra Lagoa Santa. Pande- 
skjoldets Smaaplader ere oftest noget langstrakte, for de flestes Vedkommende, skjønt meget 
vexlende i Form; en enkelt Gang (12.) ere de paafaldende korte og uregelmæssig kantede. 
Det bevægelige bageste Afsnit af Pandeskjoldet er vel oftest, i Midten, dannet af flere 
Tværrækker Smaaplader; men jevnlig findes kun en enkelt Række. Spor af Halsskjold 
kan en sjelden Gang findes i Form af en lille Tværrække af ubetydelig smaa Skæl midt 
